《炼丹井》
宋代·胡融

荒巅有野井，古意豁冥搜。
藓石已摧剥，云萝閟清幽。
忆昔抱朴已，炼液栖高丘。
朝饮井中泉，暮濯井下流。
丹成已蝉蜕，岩花几春秋。
但见虎豹蹏，印迹碧甃头。
举瓢酌寒泉，一饮销百忧。
日暮洞恍惚，攀桂聊淹留。

作者简介：胡融，字小瀹，号四朝老农，宁海（今属浙江）人（《天台续集别编》卷四）。与李揆同时，生平不详。今录诗十四首。